paragraph_text: Leon Neil Cooper (New York, 28. veljače 1930.), američki fizičar. Diplomirao (1951.) i doktorirao (1954.) na Sveučilištu Columbia, New York, SAD. Zaposlen na Sveučilištu Brown u Providenceu (od 1958.). John Bardeen, Leon Neil Cooper i John Robert Schrieffer dijelili su Nobelovu nagradu za fiziku 1972. za razvoj teorije supravodljivosti poznate pod nazivom BCS-teorija. Po njemu su nazvani i Cooperovi parovi (parovi elektrona u kristalnoj rešetki na niskim temperaturama).<ref> Cooper, Leon, "Hrvatska enciklopedija", Leksikografski zavod Miroslav Krleža, www.enciklopedija.hr, 2014.